  
	     Na temelju odredbi članka 75. Zakona o sportu („Narodne Novine“, broj: 141/22) članaka 19. i 35. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) te temeljem članka 32. Statuta Grada Malog Lošinja („Službene novine PGŽ“, broj: 26/09, 32/09, 10/13, 24/17 – pročiš. tekst, 9/18, 9/21, 6/26) Gradsko vijeće Grada Malog Lošinja na svojoj sjednici donijelo je dana ___________ 2026. godine sljedeću



ODLUKU

o utvrđivanju Programa javnih potreba u sportu Grada Malog Lošinja za 2027. godinu.



Članak 1.

	Programom javnih potreba u sportu Grada Malog Lošinja (u daljnjem tekstu: Grad) za 2027. godinu određuju se one aktivnosti, poslovi i djelatnosti u sportu od značaja za Grad kao i za njegovu promociju na svim razinama, a koji doprinose razvitku sporta i rekreacije građana.

Članak 2.
Javne potrebe u sportu, za koje se sredstva osiguravaju u proračunu Grada Malog Lošinja jesu sportski programi, aktivnosti, poslovi i djelatnosti od značaja za Grad Mali Lošinj:
- poticanje i promicanje sporta,
- provođenje sportskih aktivnosti djece, mladeži i studenata,
- djelovanje sportskih udruga i zajednica,
- sportska priprema, domaća i međunarodna natjecanja,
- sportskorekreativne aktivnosti građana,
- sportske aktivnosti djece s teškoćama u razvoju te sportaša s invaliditetom,
- zdravstvena zaštita sportaša,
- školovanje i osposobljavanje stručnog kadra u sportu,
- planiranje, izgradnja, održavanje te korištenje sportskih građevina značajnih za Grad Mali Lošinj.

Članak 3.

Financijska sredstva za ostvarivanje javnih potreba u sportu u 2027. godini osiguravaju se u proračunu Grada za 2027. godinu. Upravni odjel za razvoj i financije Grada prati i nadzire izvršenje ovog Programa te prati korištenje i utrošak sredstava za odobrene programe.

	Ukupna sredstva iz proračuna Grada Malog Lošinja za 2027. godinu kojima će se zadovoljavati javne potrebe u sportu na području Grada Malog Lošinja za 2027. godinu iznose 1.326.800,00 Eura (Program 1009 Razvoj sporta i rekreacije). 


Članak 4.

	Radi ostvarivanja Programa javnih potreba u sportu u Proračunu Grada osiguravaju se sredstva kako slijedi:

	Redni
broj
	OPIS
	PLANIRANI IZNOS (EUR)
	AKTIVNOST
/KAPITALNI PROJEKT

	1.
	Tekuće donacije - udruge u sportu
	205.000,00
	A100001

	2.
	Upravljanje sportskom dvoranom Bočac
	55.800,00
	A100002

	3.
	Održavanje sportskih igrališta
	27.000,00
	A100003

	4.
	Pokroviteljstva sportskih manifestacija
	64.000,00
	A100004

	5.
	Izgradnja sportske dvorane
	800.000,00
	K100001

	6.
	Sportsko rekreacijska zona Ćunski
	45.000,00
	K100002

	7.
	Košarkaško igralište na Susku
	30.000,00
	K100003

	8.
	Sanacija sportskog igrališta na Zagazinjinama
	100.000,00
	K100004



Članak 5.	

Ovaj Program javnih potreba u sportu objavljuje se u „Službenim novinama Primorsko – goranske županije“, a stupa na snagu 01. siječnja 2027.g.



KLASA: 620-05/26-01/03
URBROJ: 2170-10-01-26-
Mali Lošinj, ______________




GRAD MALI LOŠINJ
GRADSKO VIJEĆE



                                                                                                 
                                                                                                                Predsjednik
                                                                                      Mario Okmažić, univ. bacc. oec.


















OBRAZLOŽENJE

za donošenje Odluke o utvrđivanju Programa javnih potreba u sportu Grada Malog Lošinja za 2027. godinu.


I. PRAVNA OSNOVA

	Člankom 75. Zakona o sportu („Narodne Novine“, broj: 141/22) propisano je da, između ostalog, Javne potrebe u sportu za koje se sredstva osiguravaju iz proračuna jedinica lokalne  samouprave su poticanje razvoja i promocija sporta, provođenje sportskih aktivnosti djece, mladeži i studenata, djelovanje sportskih udruga, sportskih zajednica i sportskih saveza, sportska priprema, domaća i međunarodna natjecanja te opća i posebna zdravstvena zaštita sportaša, školovanje i osposobljavanje stručnog kadra u sportu, sportskorekreativne aktivnosti građana, sportske aktivnosti djece s teškoćama u razvoju te parasportaša i gluhih sportaša, planiranje te izgradnja, održavanje i korištenje sportskih građevina značajnih za jedinicu lokalne samouprave.
	Odluku o korištenju sredstava za financiranje javnih potreba u sportu na razini lokalne  samouprave donosi predstavničko tijelo jedinice lokalne samouprave. Predstavničko tijelo jedinice lokalne samouprave donosi godišnji program javnih potreba u sportu. Tijelo jedinica lokalne  samouprave nadležno za sport prati i nadzire izvršenje programa financiranja javnih potreba u sportu i prati korištenje i utrošak sredstava za te programe.
	
II. RAZLOZI DONOŠENJA

	Odluku o korištenju sredstava za financiranje javnih potreba u sportu na razini lokalne samouprave donosi predstavničko tijelo jedinice lokalne samouprave. Predstavničko tijelo jedinice lokalne samouprave donosi godišnji program javnih potreba u sportu.
	
III. SREDSTVA POTREBNA ZA PROVOĐENJE 

	Financijska sredstva potrebna za provođenje javnih potreba u sportu osigurat će se u proračunu Grada Malog Lošinja za 2027. godinu.



